Επισκέφθηκα την πόλη στο διάστημα 22-26/2/2021 για επαγγελματικούς λόγους, οπότε κι αναζήτησα έναν χώρο που θα ήταν εργονομικός (χρειάστηκε να κάνω αρκετή εργασία στον Η/Υ εντός οικίας), όσο κι ευχάριστος εν καιρώ εγκλεισμού. Είχα υποψιαστεί ότι στο διαμέρισμα του κου Σταμάτη επρόκειτο να έχω μια πολύ ευχάριστη διαμονή, όπως κι έγινε. Ο χώρος είναι μικρός, αλλά η κατανομή των επίπλων και των συσκευών έχει γίνει τόσο σωστά, ώστε να δίνει και την αίσθηση ότι ο χώρος είναι μεγαλύτερος, ενώ είναι κι εργονομικός. Όσο για την ταράτσα δεν το συζητάω καν. Με δεδομένους τους περιορισμούς μετακίνησης ήταν η καλύτερη επένδυση αυτήν την εποχή, καθώς έτυχα σε ηλιόλουστη εβδομάδα, οπότε τον αξιοποίησα καταλλήλως τα πρωινά και τα απογεύματα. Πλέον, παρόλο που το διαμέρισμα είναι στην ταράτσα, ήταν πολύ δροσερό τα πρωινά ενώ γινόταν πολύ ζεστό το βράδυ με την χρήση του θερμαντικού μέσου. Γενικώς, το διαμέρισμα μου άφησε μια πολύ ευχάριστη ανάμνηση κι όταν επιστρέψω θα είναι στις πρώτες προτιμήσεις μου.
Μερικά άλλα χρήσιμα στοιχεία:
- Ο κύριος Σταμάτης είναι ιδιαίτερα φιλικός, πρόθυμος να εξυπηρετήσει πάντα σε διάφορα θέματα (π.χ. στις αποσκευές μου) και πολύ ευχάριστος άνθρωπος. Τον ευχαριστώ θερμά για όλες τις διευκολύνσεις που μου παρείχε.
- Στο διαμέρισμα λειτουργεί διαρκώς ο θερμοσίφωνας και υπάρχει πάντα ζεστό νερό.
- Το ασύρματο δίκτυο λειτούργησε άψογα όλες τις ημέρες.
- Η τοποθεσία είναι εξαιρετική, σε μια όμορφη κι ασφαλή περιοχή της Καλαμαριάς με πολύ ωραία θέα ειδικά από την ταράτσα. Βρίσκεται κοντά στην παραλία, μόλις 5 λετπά βάδισμα και 10-15 λεπτά μέχρι το Μέγαρο Μουσικής και την περατζάδα για άσκηση. Η περιήγηση στην γύρω περιοχή αξίζει τον κόπο γιατί έχει πολύ ενδιαφέρον κτιριακό απόθεμα. Στα γύρω τετράγωνα υπάρχουν πολλές επιλογές για προμήθεια αγαθών (super-market, περίπτερο, ψιλικά, καφετέριες, φούρνοι) και μερικές από τις καλύτερες επιλογές delivery.
- Το διαμέρισμα βρίσκεται στον 4ο όροφο σε πολυκατοικία δίχως ανελκυστήρα. Προσωπικά, εγώ σπάνια χρησιμοποιώ ανεκλκυστήρα, αλλά το λέω για όσους ενδεχομένως να θέλουν να λάβουν υπόψιν την επίσκεψη με ανθρώπους που έχουν κινητική δυσκολία.
Καλή αντάμωση κύριε Σταμάτη, να είστε καλά.